<classify> Na Guillem Balague, BBCChanzo cha picha, Getty ImagesLionel Messi anatarajiwa kufanya maamuzi muda mfupi ujao kuhusu wapi atacheza msimu ujao - kitu pekee kinachoonekana wazi ni kwamba haitakuwa Barcelona.Messi angependelea kurejea mahali palipokuwa nyumbani kwake tangu alipoondoka Argentina akiwa na umri wa miaka 12 kwa ajili ya kutimiza ndoto yake ya soka.Lakini kambi yake imeiambia Barcelona uamuzi juu ya mustakabali wake uko karibu kufanyika na hawawezi kusubiri tena ofa kutoka kwao ambayo haijawasilishwa mpaka sasa, licha ya ahadi kuwa klabu hiyo ya Catalan ingefanya hivyo kufikia sasa.Mshindi huyo wa Kombe la Dunia mwenye umri wa miaka 35 anataka kusalia Ulaya lakini, baada ya kuamuliwa kuondoka Paris St-Germain msimu huu wa joto, ofa zinazokuja kutoka bara hilo hazivutii vya kutosha.Huko Saudi Arabia kuna maafisa wa serikali tayari wanashughulikia kuwasili kwake. Wameambiwa Messi amekubali ofa nono sana kutoka kwa Al-Hilal na wanajiandaa kwa uhamisho huo. Hii ni ofa ya kuvutia zaidi kwa mchezaji.Inter Miami ya Marekani ni chaguo jingine, ingawa halionekani kufanikiwa.Muda na tangazo la uamuzi wake litaamuliwa na klabu yake mpya.Chanzo cha picha, Getty ImagesKwa mara nyingine tena ushawishi unajionyesha kupitia vyombo vya habari vinavyoibeba Barcelona vinavyowaaminishwa watu kwamba kushindwa kwao kumsainisha Messi ni kosa la mchezaji na bodi ya La Liga, sio wao.Taarifa potofu, au zenye ukweli nusu na uwongo wa moja kwa moja kutoka kwa vyombo vya habari vya kirafiki hupuuza ukweli kwamba Barcelona hawajatoa ofa yoyote yoyote kwa mchezaji huyo na kwamba hawawezi kuhakikisha kwamba wataweza kufanya hivyo kabla ya tarehe ya mwisho ya Septemba 1, 2023.Mapungufu ya Financial Fair Play ambayo yatakuwapo kwa msimu ujao pia yanafanya mpango wowote kabambe wa kumrejesha Messi liwe jambo lisilowezekana.Lakini, badala ya kukiri hili, Barcelona wanajaribu kutoa hisia kwamba wanafanya juhudi bila kuchoka kumrudisha Messi nyumbani - lakini wanakwamishwa na Messi au vikwazo vinavyodaiwa kuwa vya kibabe vilivyowekwa kwao na bodi inayosimamia ligi. Sio kweli.Meneja Xavi alisema jana kuwa asilimia 99 ya kile kinachotakiwa ili mchezaji huyo arejee klabuni ni kwa Messi mwenyewe. Pengine ndivyo Xavi ameambiwa, lakini yote ni maneno na kuweka msisitizo juu ya uamuzi wa jambo hilo.Hizi ni nyakati ambazo timu huanza kuweka mipango yake. Na kwa kuwa mipango ya kurejea kwake inaonekana imekufa majini, ni wakati wa kufunika kombe na kulinda brandi ya Barcelona kwamba walijaribu kila linalowezekana kumrudisha nyumbani.Upande wa Messi uliweka wazi kuwa yuko tayari kucheza kwa mshahara wowote ambao ungesaidia Barcelona kukaa upande sahihi wa kanuni za FFP na hata angekuwa tayari kucheza bure ikiwa atatakiwa kufanya hivyo - ingawa hiyo haikubaliki kwa La Liga au hata kisheria chini ya Sheria za Hispania.Gazeti la Ufaransa LEquipe lilisema kuna uwezekano wa Messi kusajiliwa na Inter Miami kisha kwenda kwa mkopo Barcelona. Hili ni wazo ambalo limetoka kwa klabu ya Marekani, lakini halijawahi kuwa na nafasi yoyote ya kupita hatua ya mazungumzo.Je, Inter wanawezaje kumshawishi Messi kusajiliwa nao na kwenda kwa mkopo Barcelona kwa miezi michache? Kwa mchezaji, wa aina yake asingejisikia vizuri, angejiona ni kama bidhaa.Kwa vyovyote vile, licha ya kujadiliwa na vilabu hivyo viwili, hakuna wakati ambapo pendekezo lolote kwa njia hizo limetolewa kwa mchezaji mwenyewe.Shutuma za La Liga ni za kulaumiwa kwamba wanaibana Barcelona. Hizo ni za kipuuzi na ni kinyume kabisa.Chanzo cha picha, Getty ImagesKanuni ama Sheria za La Liga zimewekwa ili kulinda vilabu, ikiwa ni pamoja na Barcelona, dhidi ya wamiliki na wakurugenzi wanaoziharibu kifedha.Majaribio ya wakurugenzi wanapopata pesa ni kuziwekeza kwa wachezaji wakati ukweli ni kwamba wanapaswa kujikita zaidi au zaidi katika kulipa madeni na kuboresha miundombinu.Kutokana na matumizi ya vigezo vya kifedha vilivyoruhusu Barcelona kuwekeza katika klabu msimu uliopita, lakini hawataweza kutumia tena hii, waliwasilisha mpango wa ukwasi hivi karibuni kwenda La Liga. Hii ilikuwa ni pamoja na mipango ya bajeti ambayo klabu zote zinapaswa kuwasilisha, ili kuthibitisha kwa bodi hiyo ya ligi kwamba klabu zinajiendesha kulingana na uwezo wao.Sababu ya wao kutoa mipango hii ni kuihakikishia bodi ya ligi kuwa fedha zozote za ziada zitakazoingia hazitatumika kwa njia ambayo inaweza kuhatarisha mustakabali wa klabu.Chanzo cha picha, Getty ImagesDhana ni kwamba matumizi makubwa mfano ya kununua wachezaji, badala ya ukarabati wa miundo mbinu au ulipaji wa madeni, ni sawa na kununua samani au fenicha za wabunifu za bei ghali ili kuweka sebuleni, wakati kuna matundu makubwa kwenye paa lako la nyumba.Vilabu vinawasilisha mipango ya bajeti ambayo inaonyesha mapato yao ukiondoa ahadi zote za kifedha zisizo za michezo na deni lolote ambalo linahitajika kulipwa.Na kitakachobaki ni pesa za kuwalipa wachezaji. Sasa ni uamuzi wa Barcelona ikiwa wanataka kutumia pesa zote hizo kumlipa Messi, lakini hawajawahi kuashiria wanataka kufanya hivyo, badala yake walipendekeza kuwa wanataka kuongeza na kuisajili mikataba mipya ya Ronald Araujo au Gavi kwanza.Ukweli ni kwamba klabu bado ina madeni makubwa ya kufidia na uwezo wao wa matumizi utakuwa mdogo sana.Taarifa hizo zitawasili rasmi kutoka La Liga hadi Barcelona siku chache zijazo, lakini klabu inafahamu sana mipaka hiyo, ambayo haitatangazwa kwa umma hadi baada ya dirisha la uhamisho kufungwa ili kutoathiri zoezi la uhamisho.Wakati huo huo, unasikia habari za uwongo kwenye vyombo vya habari vya Catalan kuhusu jinsi La Liga na Barcelona wanavyofanya mikutano kumzungumzia Messi, na kuna upungufu wa karibu euro 40m 34.6m kati ya kile ambacho klabu imewasilisha na kile La Liga inataka, ili kuziwe na mzozo wa FFP. Hii sio kweli.Kitu kinachotia wasiwasi zaidi ni kwamba, ukiacha hili la Messi, watu hawatambui tangu ujio wa rais Joan Laporta, madeni Barcelona yanapungua wala kupunguzwa kwa kiasi cha kutosha kuwaruhusu kuwa na bajeti ya kusajili wachezaji na ambayo itawawezesha kuwa washindani tena barani Ulaya.  <topic>: MICHEZO 